NaiveNeuron/SloPal huggingface dataset:
Viskupič, Jozef, poslanec NR SR (2012-06-22):
Ďakujem, pani predsedajúca. Milé kolegyne, kolegovia, vážený pán predseda, vážený pán spravodajca, dovolím si veľmi krátko a stručne, takisto ako ste vraveli vy, že predsa len je piatok poobede, účasť alebo hojnosť účasti poslancov v tomto pléne je žalostná. Mám jeden podnet, ktorý z hľadiska toho, kde sa teraz NKÚ nachádza, aj z hľadiska dĺžky funkčného obdobia vášho predsedníctva alebo funkcie, ktorú zastávate. Je to moment, tým, že viem, že vaše obdobie končí, týmto by som sa chcel aj poďakovať za odvedenú prácu na tomto poste, aj v duchu toho, ako ste predstavili správu. Nebude celkom adresovaná vám, ale k procedúram tohto parlamentu, keďže vieme, že post, ktorý zastávate, patrí opozícii a tak ako sme informovali, predsedovia poslaneckých klubov tuná v Národnej rade, prišlo k dohode medzi opozičnými poslaneckými klubmi na tom, aby bola a prebehla voľba na post predsedu Najvyššieho kontrolného úradu už na tejto schôdzi. Túto požiadavku sme adresovali pánovi predsedovi Národnej rady. Adresovali sme ju dostatočne dôrazne, aby bol zaradený bod na tejto schôdzi. O tomto bode nerokujeme. Preto sa chcem pripojiť a povedať aj v pléne parlamentu, že výzva na voľbu na základe dohody piatich opozičných poslaneckých klubov by mala byť zobratá vážne, keďže dohoda nad kandidátom medzi opozičnými poslaneckými klubmi existuje. A aby boli dodržané dohody, ktoré deklarovala vládna strana, že funkciu predsedu Najvyššieho kontrolného úradu by mal zastávať opozičný kandidát. Táto dohoda teda mojimi slovami existuje, podpísali sme výzvu. Podľa mojich informácií bola táto výzva komunikovaná aj pred médiami dnes o jednej. Ja som sa tejto tlačovky kvôli rokovaniu o bode odvolávania pani generálnej riaditeľky zúčastniť nemohol, tak využívam aj túto príležitosť, aj pri prejednávaní správy o činnosti, aby sme sa dostali teda k bodu. A dúfam, že na najbližšej schôdzi Národnej rady opozícii bude učinené zadosť a budú dodržané sľuby, ktoré vládna strana týmto smerom urobila. Ďakujem.
Laššáková, Jana, podpredsedníčka NR SR (2015-03-12):
Pán poslanec Raši s reakciou, nech sa páči.
Hort, Milan, podpredseda NR SR (2011-09-13):
Pán poslanec Dušan Muňko s faktickou poznámkou, nech sa páči.
Pfundtner, Edita, poslankyňa NR SR (2015-09-29):
Pán predseda, v rozprave nevystúpil žiaden poslanec. Dajte, prosím, hlasovať o tom, že Národná rada berie na vedomie informáciu o vydaných aproximačných nariadeniach vlády Slovenskej republiky v I. polroku 2015 a o zámere prijímania aproximačných nariadení vlády Slovenskej republiky v II. polroku 2015.
P. Hrušovský, podpredseda NR SR: (2002-05-29):
(Hlasovanie.) 113 prítomných, 47 za, 2 proti, 60 sa zdržalo, 4 nehlasovali. Neschválili sme pozmeňujúci návrh pod bodom 3. Hlasujeme o pozmeňujúcom návrhu, ktorý podal pán poslanec Mesiarik pod bodom 4. M. Mesiarik, poslanec: Áno, dajte hlasovať o bode 4.
K. Sárközy, poslankyňa: (2009-06-23):
Ale ešte som si spomenula. Pán generálny riaditeľ, no ešte aj príroda zabojovala, pretože ste zakašlali práve vtedy, keď ste chceli povedať, koľko ľudí z 2. piliera vystúpilo alebo vystúpi podľa toho, ako ste to vy nastavili. No na náš dotaz ste spomenuli 150 000 ľudí. No informácia z minulého týždňa je to, že z neho vystúpilo 19 800 ľudí a doň vstúpilo 8 900 ľudí. No lenže v rozpočte na tento rok už ste mali rozdelené tie peniaze, tých 7 mld. korún. Povedzme na rovinu, o nič iné tu nejde, preto posielate tie listy, lebo vám chýbajú tieto peniaze, tých 7 mld., ktoré ste mali rozpočtované na tento rok. Ale čo je ešte oveľa väčší kúsok, to je tých 85 mld. korún, ktoré sporitelia majú nasporených v 2. pilieri. A teraz by sa vám to veľmi hodilo, pretože vykryli by ste tým problémy, ktoré máte. A veľmi dobre by vám prišlo vhod pred voľbami rozdávať tieto peniaze. No lenže listy sem, listy tam, pošta ich roznáša. Nevieme, kto ich platí. Ale tí ľudia majú múdru hlavu a nie a nie vystúpiť z toho 2. piliera. Takže musíte hľadať nejakú inú možnosť. Ja neviem v septembri, v októbri, kedy sa znova otvorí ten 2. pilier? Ďakujem pekne.
Pellegrini, Peter, predseda NR SR (2015-05-05):
Prezentujme sa a hlasujme o návrhu uznesenia tak, ako ho predložil pán spravodajca. (Hlasovanie.) Prítomných 106 poslancov, za hlasovalo 91, zdržalo sa 13, nehlasovali 2. Konštatujem, že Národná rada na návrh vlády vyslovila súhlas s prerokovaním tohto vládneho návrhu zákona v skrátenom legislatívnom konaní. Budeme teda pokračovať a pristúpime k prvému čítaniu o tomto vládnom návrhu zákona, ktorý je pod tlačou 1539. Poprosím pána podpredsedu vlády a ministra vnútra, aby vládny návrh zákona uviedol. Nech sa páči.
P. Paška, predseda NR SR: (2006-10-24):
Pán poslanec Bauer.
Kolesík, Andrej, poslanec NR SR (2013-10-17):
Pán predseda, prosím, dajte hlasovať o tom, že Národná rada Slovenskej republiky v súlade s vaším rozhodnutím prideľuje predložený návrh zákona na prerokovanie týmto výborom: ústavnoprávnemu výboru, výboru pre financie a rozpočet a výboru pre hospodárske záležitosti. Aby za gestorský výbor určila hlasovaním Výbor Národnej rady pre hospodárske záležitosti a že určené výbory návrh zákona prerokujú v druhom čítaní vo výboroch do tridsať dní a v gestorskom výbore do tridsaťdva dní od prerokovania Národnej rady Slovenskej republiky v prvom čítaní.
Kolesík, Andrej, poslanec NR SR (2011-06-01):
Ďakujem, pán predseda. Rovnako ti chcem poďakovať, pán kolega Glváč, za tvoje vystúpenie, ktoré ma len utvrdilo v tom, čo si už dávno myslím, o čom som presvedčený, že po likvidácii alebo po ovládnutí súdnictva stranou SDKÚ a Jakešovou úderkou, ktorú vytvorila pani ministerka Žitňanská na ministerstve spravodlivosti, je teraz na rade prokuratúra. A veľmi znepokojený sledujem tento stav a obávam sa, že čo príde na rad nabudúce. Národná rada? Prezident? Čo, pani ministerka, čím nás ešte prekvapíte? Ďakujem.
B. Bugár, podpredseda NR SR: (2003-02-27):
Pýtam sa páni ministra, či chce zaujať stanovisko. Nech sa páči.
P. Pelegrini, poslanec: (2006-08-03):
Ale k podstate veci. Hovorili ste, že vláda si dala príliš skromné ciele. Prečo nebola viac ambiciózna? Áno, programové vyhlásenie má byť ambiciózne, ale v prvom rade reálne. A asi aj preto v oblasti dopravy je také reálne, aby pán minister alebo aj iní ministri nemuseli odpovedať na interpelácie tak ako vy, kde jeden deň do televízie ste tvrdili, že do roku 2010 Bratislava–Košice bude hotové, ale v interpelácii pár dní na to ste museli priznať, áno do 2010, ale s vymenovaním minimálne šiestich úsekov, ktoré v tomto termíne dobudované nebudú. Takže takto sa my uberať nechceme a radšej predostrieme program, ktorý je opretý o reálne základy a je možné ho aj naplniť. Ďakujem.
Grendel, Gábor, podpredseda NR SR (2021-11-11):
Pán poslanec Miroslav Suja s faktickou poznámkou.
Danko, Andrej, podpredseda NR SR (2024-06-19):
Reagujte faktickými na vystupujúceho. Pán poslanec Dostál, pripraví sa poslankyňa Puškárová.
Žitňanská, Lucia, ministerka spravodlivosti SR (2011-10-19):
Ďakujem pekne, pán predsedajúci. Vážené dámy poslankyne, vážení páni poslanci, na rokovanie Národnej rady predkladám podľa Plánu legislatívnych úloh vlády vládny návrh zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov. Základné ciele navrhovanej právnej úpravy spočívajú v posilnení nástrojov na zjednodušenie začatia konania, nástrojov na urýchlenie konania, ako aj nástrojov na zamedzenie obštrukcií účastníkov konania. Zámerom zmien vo vzťahu k úprave lehôt vo veciach starostlivosti súdu o maloletých je spružniť rozhodovanie v osobitnej súdnej agende. Účelom zmien v úprave výkonu rozhodnutia vo veciach maloletých detí je odstrániť doterajšiu absenciu explicitnej právnej úpravy a reagovať na nedostatky, ktoré sa v tomto dôsledku vyskytujú v aplikačnej praxi, pričom prvoradým zámerom navrhovanej úpravy je ochrana záujmu dieťaťa. Vážený pán predsedajúci, vážené dámy a páni, ústavnoprávny výbor schválil spoločnú správu k predmetnému návrhu zákona dňa 10. októbra. Za predkladateľa môžem povedať, že sa stotožňujem so všetkými závermi vyplývajúcimi zo spoločnej správy výborov vrátane tam obsiahnutých pozmeňujúcich návrhov. Ďakujem pekne. Poprosím o prerokovanie návrhu zákona.
Počiatek, Ján, minister dopravy, výstavby a regionálneho rozvoja SR (2013-06-27):
Ďakujem za slovo. Vážená pani predsedajúca, vážené dámy, vážení páni, vážený pán poslanec, výstavba úseku cesty 1. triedy č. 68 Prešov – Škultétyho začala v júni 2012, pričom na základe platnej zmluvy o dielo je termín ukončenia stavebných prác do 36 mesiacov, t. j. od odovzdania staveniska, čiže v júni 2015. Výstavba tohto úseku v súčasnosti prebieha v súlade s plánovaným harmonogramom prác. Výnimkou sú štyri stavebné objekty, preložky, pri ktorých kvôli problémom s majetkovoprávnym vysporiadaním nie je v súčasnosti právoplatné stavebné povolenie. Predpokladaný termín právoplatnosti stavebných povolení k uvedeným objektom je august 2013. Vzhľadom na skutočnosť, že dotknuté stavebné objekty nemajú vplyv na výstavbu hlavného cestného telesa, zostáva termín ukončenia výstavby nezmenený a platný podľa zmluvy o dielo, teda v júni 2015. Skončil som.
Sulík, Richard, podpredseda vlády a minister hospodárstva SR (2021-02-05):
Pán Šimko, finančná situácia Slovenských elektrární je nasledovná. Celkové dlhy elektrární, všetko dohromady je 3 miliardy 670 miliónov, 3,67. A na to, aby vám banka požičala peniaze, musíte niečo založiť, hej. A založili prakticky, nie prakticky, založili všetko. Všetok majetok Slovenských elektrární bol založený za tieto úvery. Čiže účtovná hodnota je na strane pasív, na strane aktív máte majetok v hodnote 3,67 mld., čo nie je málo. A na strane aktív máte tento dlh. Dokopy vám vychádza nula. Preto som hovoril, že Slovenské elektrárne sú v situácii, ktorá z pohľadu majetku a z pohľadu dlhov znamená, že účtovne sú vlastne na nule alebo na dne. Ale napriek tomu, že to takto je, tie Slovenské elektrárne fungujú. Bežia Bohunice, bežia reaktory, dva reaktory v Bohuniciach, dva reaktory v Mochovciach, Čierny Váh, tá elektráreň funguje veľmi dobre, Vážska kaskáda a potom boli ešte dve uhoľné elektrárne, ktoré ale jedna už je dávnejšie odstavená a beží iba trošičku, to sú Vojany, a potom ešte Nováky. Čiže ten stav z pohľadu majetku nie je utešivý, ale ony fungujú, tie elektrárne, a dennodenne produkujú tržby, z ktorých dennodenne platia svoje náklady aj úroky za tie dlhy a je tam nejaký skromnučký zisk. Takže toľkoto k stavu elektrárňam. Keby boli dobre manažované za posledných 15 rokov, tak tie elektrárne zarábajú možno že 100 mil., 200 mil. eur ročne, ale to zďaleka teraz tak nie je. A teraz ešte k tým, že denne 600-tisíc eur. To bolo číslo, ktoré som povedal v súvislosti s tým, že keď nabehne tretí blok v Mochovciach, tak iba tento tretí blok, ale ešte nebeží, samozrejme, lebo on už je postavený, vyzerá to tam veľmi dobre, ale teraz je ten administratívny proces, to schvaľovacie konanie. A to keď bude, potom bude navážanie toho paliva a spúšťanie a koncom roka by to mohlo ísť na sieť. A keď to pôjde na sieť, tak oni vyrobia toľko elektriny, že pri terajších cenách elektriny to bude znamenať tržby navyše 500-, 600-tisíc eur za 24 hodín. Atómka beží, samozrejme, nonstop. Takže toľkoto. Ďakujem teda za podporu pánovi Sujovi. Som rád, že aj niektorí poslanci opozície budú hlasovať za.
V. Veteška, podpredseda NR SR: (2006-02-08):
I. Hopta, poslanec: Vážené dámy, vážení páni, ak by som mal jednou vetou zhodnotiť výsledok zdravotníckej reformy, tak by som povedal, že tí, čo mali zarobiť, zarobili, a tí, čo ešte mohli žiť, zomreli, a pritom nemuseli. To je podľa mňa výsledok zdravotníckej reformy, ktorý poškodil predovšetkým okrajové časti Slovenskej republiky, pretože dostupnosť zdravotníckej starostlivosti tak, ako hovorí ústava, je oveľa horšia, než bola predtým, pred nástupom tejto vládnej koalície a nehovorím, že keď už to budem porovnávať, pred rokom 1989. Mnohé malé nemocnice na východnom Slovensku doslova živoria, mestá ich dávajú súkromníkom, súkromníci ich potom vracajú mestám, lebo zisťujú, že sa na tom príliš veľa nedá zarobiť. Ja si myslím, že bolo veľkou chybou, že štát sa zbavil zodpovednosti za chod nemocníc takzvaného druhého a prvého typu, a dnes mestá, ktoré majú problémy so školstvom, majú problémy s udržovaním ciest, majú iné problémy, majú ešte udržiavať nemocnice a nemajú na to prakticky žiadne finančné prostriedky, respektíve aj tie, čo majú, sú nepostačujúce. Ja si myslím, že táto zdravotnícka reforma sa dotkla predovšetkým našich dôchodcov, ktorým sa prístup k bezplatnej zdravotníckej starostlivosti prakticky zamedzil, majú problémy so zaplatením liekov, majú problémy na to, aby mohli sa dať ošetriť, pretože im jednoducho finančné prostriedky nestačia, ak zoberieme do úvahy, aké je vysoké nájomné, aké sú vysoké nároky na stravu. Čiže ja si myslím, že tá zdravotnícka reforma v ponímaní, že niečo bolo potrebné urobiť v zdravotníctve, bola potrebná iným smerom, mala sa uberať tak, aby to zdravotníctvo bolo dostupnejšie, prístupnejšie všetkým občanom Slovenskej republiky a nie iba tým, čo majú finančné prostriedky.
Jarjabek, Dušan, poslanec NR SR (2011-02-09):
Ďakujem za slovo, pán predsedajúci. Dámy a páni, jednoznačne treba povedať, výbor rezignoval na svoju funkciu chovať sa podľa zákona, koaličná väčšina hrubou koaličnou silou sa alibisticky zbavila akéhokoľvek názoru na kandidátov na riaditeľa a na kandidátov do rady. Dokonca váš kandidát na predsedu rady nespĺňa základné kritériá zo zákona, ktorý ste si vy schválili, jedna vec. Výbor podľa predsedu ústavnoprávneho výboru a teraz dovoľte, aby som citoval z denníka Pravda: „Rozhodnutie kolegov z mediálneho výboru spochybňuje predseda ústavnoprávneho výboru parlamentného Radoslav Procházka z KDH. Je presvedčený, že oneskorencov posunuli do ďalšieho kola v rozpore so zákonom“. Dovoľte mi, ďalšie dve citácie, sú to citácie zo stanoviska k dodržaniu lehoty na doručenie prihlášok z Kancelárie Národnej rady Slovenskej republiky z odboru legislatívy: „Prvý ods. – dodržanie lehoty nie je v tomto prípade viazané na podanie návrhu, resp. prihlášky na pošte, ale na jej doručenie príslušnému výboru“. A záver tohto stanoviska je pre mňa v tejto chvíli, skutočne sa bojím, čo bude ďalej, preto lebo, citujem: „Lehota na doručenie prihlášok podľa nášho názoru, uplynula dňa 25. januára 2011. V prípade nedodržania pravidiel stanovených v zákone o RTVS upozorňujeme na možnosť spochybnenia voľby generálneho riaditeľa RTVS“. Dámy a páni, my sme porušili zákon ako výbor, porušili sme zákon, kde ste hrubou koaličnou silou, páni poslanci z koalície, vo výbore presadili veci, ktoré sú v rozpore so zákonom, ktorý ste si sami schválili. Dokonca ste posunuli do pléna aj tých ľudí, ktorí sa absolútne nezúčastnili... (Prerušenie vystúpenia časomerom.)
Bugár, Béla, podpredseda NR SR (2018-11-30):
Na vystúpenie pána poslanca s faktickými poznámkami – štyria. Pán poslanec Heger.
Ľ. Jahnátek, minister hospodárstva SR: (2007-01-30):
Predložený návrh zákona o medzinárodnej pomoci a spolupráci v záujme lepšej prehľadnosti a zrozumiteľnosti obsahuje spresnenia a zároveň upravuje aj kompetencie príslušných orgánov Slovenskej republiky. Vážený pán predsedajúci, panie poslankyne, páni poslanci, prijatím predloženého vládneho návrhu zákona sa spresnia podmienky a zabezpečí sa vyššia efektívnosť pri poskytovaní medzinárodnej pomoci a spolupráci pri správe daní, a preto vládny návrh zákona odporúčam schváliť. Ďakujem pekne.
Fico, Robert, podpredseda NR SR (2011-06-01):
Pán predseda, keď neprešiel návrh ústavného zákona, nemáme o čom hlasovať.
P. Csáky, podpredseda vlády SR: (2001-09-20):
J. Migaš, predseda NR SR: Ďalšiu otázku položila pani poslankyňa Tóthová pre ministra Macejka. Otázka znie: „Celé dovolenkové obdobie chýbali pätnásťdňové diaľničné známky, nálepky. Štát tým utrpel niekoľkomiliónové škody. Peniaze mohli ísť do nemocníc, do škôl a podobne. Akú vyvodíte zodpovednosť? Veď kompetencie sú stanovené a konkretizované a kto porušil kompetenciu a bol určený, musí niesť zodpovednosť.“ Odpovedá minister Macejko. Nech sa páči. J. Macejko, minister dopravy, pôšt a telekomunikácií SR: Vážený pán predseda, vážený pán premiér, milé poslankyne, vážení poslanci. Pani poslankyňa, ďakujem za túto otázku a som rád, že na ňu môžem odpovedať. Dal som preveriť záležitosti. Ak sa jednoznačne preukáže, že riaditeľ Štátneho fondu cestného hospodárstva spôsobil chybu a neboli to len objektívne skutočnosti, na základe ktorých skutočne fond prišiel o určité peniaze, tak vyvodím hmotnú zodpovednosť voči tomuto pracovníkovi. Určite aj uvažujem o personálnych opatreniach voči tomuto pracovníkovi, ale zvažujem skutočnosť, že fond prechádza záverečnou fázou transformácie, ktorá bude ukončená v decembri tohto roku prechodom hospodárenia fondu do ministerstva dopravy. A úlohy a úkony, ktoré fond má ešte splniť najmä pri odovzdávaní pri prechode úverov z fondu na štát ap., ukazujú, že takéto výmeny v tomto záverečnom štádiu by mohli spôsobiť vyššie škody ako to morálne potrestanie alebo ocenenie alebo potrestanie tohto vinníka. Preto zvažujem hmotný postih po skončení kontroly, ktorá preukáže, či bola aj osobná chyba alebo objektívne skutočnosti, tak ako to uvádza fond. Fond uvádza, že objektívne skutočnosti spôsobili, že bol určitý nedostatok známok v mesiaci august. Momentálne je pravda, že známky všetkých hodnôt čiže aj 60-korunové, aj 130-korunové už v predaji sú. Ďakujem vám za túto otázku. J. Migaš, predseda NR SR: Pani poslankyňa Tóthová chce položiť doplňujúcu otázku. Nech sa páči.
Náhlik, Peter, poslanec NR SR (2014-03-25):
Pán predseda, dajte, prosím, hlasovať o bodoch 2 až 3 pozmeňujúceho návrhu pána poslanca Hubu a Viskupiča spoločne.
Bugár, Béla, podpredseda NR SR (2016-04-22):
Pán poslanec Dostál.
Kollár, Boris, predseda NR SR (2021-10-19):
Prosím, prezentujme sa a hlasujeme. (Hlasovanie.) Prítomných 138 poslancov, za 129, proti 8, nehlasoval 1. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a o určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Pčolinský, Peter, podpredseda NR SR (2023-05-09):
Pán poslanec, ospravedlňujem sa, ale... Páni poslanci, pán poslanec Šudík, pán minister Budaj, bol som práve upozornený, že Národná rada odhlasovala hlasovanie zajtra o jedenástej. Pán spravodajca Šudík nemôže zmeniť rozhodnutie Národnej rady. To znamená, o týchto bodoch sa bude hlasovať zajtra o jedenástej, lebo tak schválilo plénum procedurálnym návrhom pred hlasovaním. To znamená to, že pán spravodajca povedal, že budúci týždeň, to, bohužiaľ, nie je v súlade s rokovacím poriadkom a platí hlasovanie o procedurálnom návrhu Národnej rady. Čiže upozorňujem, hlasovať sa bude zajtra o 11.00 h o týchto vašich bodoch, pán minister. Ďakujem pekne. Môžte pokračovať.
Pročko, Jozef, poslanec NR SR (2024-01-24):
Ďakujem veľmi pekne. Hovorili ste, že o tom, že aj Európska komisia, aj Benátska komisia zásadne vyjadrili nesúhlas s tým, aby na Slovensku tento Trestný zákon prešiel, pretože naozaj sa tým ohrozí bezpečnosť a prijatím tohoto zákona sa budú na Slovensku diať nekalé veci, zvýši sa kriminalita a budú ohrozené peniaze, ktoré nám prúdia z Európskej únie. Hovoríme stále o Benátskej komisii, ale treba povedať občanom, čo to je, tá Benátska komisia. Benátska komisia, vlastne Európska komisia pre demokraciu prostredníctvom práva. A táto Európska komisia pre demokraciu prostredníctvom práva, jej úlohou je poskytovať právnej poradenstvo členským štátom a najmä pomoc štátom zosúladiť legislatívu s európskymi a medzinárodnými štandardami. To znamená, keď Európska komisia pre demokraciu, Benátska komisia, povedala, že toto nie je zosúladené s európskymi právami, tak potom Fico klame, Susko klame, že oni idú zosúladiť tento Trestný zákon s Európskou úniou, keď jasne Benátska komisia povedala, že to nie je zosúladené. Veľmi dôležité je povedať, že aj Slovensko má zastúpenie v tejto Benátskej komisii a zástupca Slovenska v tejto Benátskej komisii nepovedal, že toto, čo povedala Benátska komisia, je zlé, že to nie je dobré. Práve naopak, Benátska komisia aj zástupca Slovenska povedali, že to, čo ide urobiť Fico, je proti pravidlám, ktoré sú dané v Európskej únii.
Blanár, Juraj, podpredseda NR SR (2022-05-06):
Na vaše vystúpenie evidujem štyri faktické poznámky, ale ešte predtým replika na úvod pána ministra, ktorý odľahčene povedal, že sa teší, oxymoronom vyjadrené, na neprítomne prítomného pána Suju (povedané so smiechom), ale ukazuje sa, že nálada hustne kvôli koaličnému poslancovi, ktorý ohlasuje katastrofálne verejné financie. Takže ako prvý pán poslanec Suja (povedané so smiechom) s faktickou poznámkou.
A. Belousovová, podpredsedníčka NR SR: (2007-02-06):
Poslednou z písomne prihlásených rečníkov do rozpravy bola pani poslankyňa Magda Košútová. Pani poslankyňa, máte slovo.
A. Belousovová, podpredsedníčka NR SR: (2009-10-28):
vládnom návrhu zákona o doprave na dráhach . Vládny návrh zákona má parlamentnú tlač 1151. Spoločnú správu výborov máte ako tlač 1151a. Znovu poprosím pána ministra Vážneho, aby sa ujal slova a odôvodnil vládny návrh zákona. Nech sa páči.
B. Bugár, podpredseda NR SR: (2001-09-18):
Vzhľadom na to, že prišlo k nedorozumeniu, chcem vám prečítať návrh pani poslankyne Sabolovej. Ona navrhovala, aby pri prerokovaní v prvom čítaní týchto zákonov boli tu prítomní ministri a tak ďalej. Takže tým pádom toto uznesenie platné len na prvé čítanie. Takže ideme pokračovať, ako vidíte, už prišli aj ďalší páni ministri. Takže pani poslankyňa Tóthová, nech sa páči, môžete vystúpiť ako prvá, potom pripraví sa a ako druhý vystúpi pán poslanec Kvarda. Pani poslankyňa vystupuje v mene klubu HZDS.
Dubovcová, Jana, poslankyňa NR SR (2010-12-08):
Dajte, prosím, hlasovať o pripomienkach pod bodmi 3 a 4.
Hort, Milan, podpredseda NR SR (2010-08-04):
Ďalej s faktickou poznámkou pán poslanec Ľudovít Jurčík. Nech sa páči
Taraba, Tomáš, poslanec NR SR (2020-12-09):
Vážený pán kolega Gyimesi, mám pár poznámok k vášmu vystúpeniu. Nazvali ste – hašteriť sa o hlúpostiach. No riešiť ústavnosť vašich zákonov určite nie je hlúposť. To je po prvé. Po druhé. Nazvali ste, že sú civilizovanejšie krajiny ako Slovensko. Neviem, za čo vy máte Slovensko. Podľa mňa je Slovensko úplne civilizovaná krajina. Po tretie. Povedali ste, že všetkým politikom na Západe zlomil boj s koronavírusom popularitu. No neviem, ako sledujete zahraničie, ale môžem vám povedať, existuje prezidentka Nového Zélandu, ktorá išla niekoľkonásobne vyššie so svojou popularitou. Takže to, úplne toto neplatí. No a po tretie. Povedali ste, že neboli ste pripravení bojovať s pandémiou. To je vidieť, že vy ste neboli pripravení na vládnutie. Neviem, na aké všetky čiastkové problémy ste mali byť pripravení, pretože bojovať, niekto povie, nebol som pripravený bojovať. Teraz čo? Minister obrany povie, nebol pripravený bojovať v mierových misiách, nebol ako minister zdravotníctva pripravený obhajovať zdravie ľudí? Viete, čo je pandémia? Pandémia, nie je tu pandémia onkoochorení? Nie je tu pandémia kardiovaskulárnych ochorení? Kým vy tu lámete, ako to vy nazývate, lámete tejto korone krk, tak zatiaľ tu zomrelo 24-tisíc, to je údaj z minulého týždňa, na onkologické a kardiovaskulárne ochorenia. Ani na to neboli ste pripravení? Ďakujem pekne.
Ďuriš Nicholsonová, Lucia, podpredsedníčka NR SR (2018-05-29):
Pani poslankyňa Grausová.
Matovič, Igor, poslanec NR SR (2016-03-23):
Pán predseda Danko, ja by som iba chcel teda navrhnúť na to grémium, že ono to vôbec nie je nejako zložité. Teraz vlastne súčasný stav vo výbore pre financie a rozpočet je 7:5, ak tam pribudne poslanec Beblavý, bude 7:6, budete mať naďalej väčšinu. Z výboru pre verejnú správu ak odbudne poslanec Grendel, budete mať naďalej väčšinu. Keď pribudne vo výbore pre obranu a bezpečnosť poslanec Grendel, budete mať naďalej väčšinu. Keď odbudne z výboru zahraničného, tak namiesto súčasného patového stavu budete mať väčšinu. Vo výbore pre kultúru a médiá, keď odbudne poslankyňa Petrík, budete mať väčšinu. A áno, jediný problém nastane vo výbore pre ľudské práva, kde nastane patový stav 6:6, ale keďže máte v dvoch výboroch o dvoch poslancov viacej, tak stačí jedného alebo druhého poslanca presunúť aj do tohto výboru a budete mať všade väčšinu a všetci budú spokojní. (Reakcie z pléna.)
P. Farkas, poslanec: (2002-05-14):
I. Presperín, podpredseda NR SR: Hlasujte. (Ruch v sále.) Poprosím vás o pokoj. (Hlasovanie.) Prítomných je 104 poslancov, za 71, proti 10, zdržalo sa 20, nehlasovali 3. Konštatujem, že Národná rada sa uzniesla, že tento vládny návrh zákona prerokuje v druhom čítaní. Prosím druhé hlasovanie.
Pčolinský, Peter, podpredseda NR SR (2023-03-23):
Pán poslanec Baránik.
Cmorej, Peter, poslanec NR SR (2021-11-11):
Rodičovská starostlivosť. Aké číslo chcete? Je to Cigánikovej návrh č. 4. Je to materská dovolenka na rodičovskú starostlivosť.
Košútová, Magda, poslankyňa NR SR (2012-12-18):
Pán predseda, prosím, dajte hlasovať o tom, že v súlade s vaším rozhodnutím sa prideľuje vládny návrh zákona na prerokovanie týmto výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre pôdohospodárstvo a životné prostredie. Ďalej, aby sa za gestorský výbor určil hlasovaním Výbor Národnej rady Slovenskej republiky pre pôdohospodárstvo a životné prostredie s tým, že určené výbory vládny návrh zákona prerokujú v termíne do 30 dní a v gestorskom výbore do 32 dní od prerokovania zákona v Národnej rade Slovenskej republiky.
Susko, Boris, poslanec NR SR (2021-03-31):
Čiže domnievam sa, že tento návrh zákona aj v rámci, v zmysle tohto pozmeňovacieho návrhu je absolútne nadbytočný, pretože rieši situáciu takú, ktorá je úplne jasne zadefinovaná už dnes v platnom zákone a nie je potrebné ju vôbec, vôbec meniť a zbytočne len pôsobí určitým spôsobom zmätočne. Okrem toho chcem upozorniť aj na to, čo povedal legislatívny odbor Národnej rady... (Ruch v sále. Prerušenie vystúpenia predsedajúcim.)
Stohlová, Tamara, poslankyňa NR SR (2024-01-17):
Ďakujem pekne za slovo, a teda veľmi oceňujem toto nové zavedenie pojmu zákonom chránení korupčníci, to si určite zapamätám a zužitkujem ešte. Ďakujem vám všetkým aj za to ocenenie prínosu tej témy alebo toho, že som priniesla tému ochrany životného prostredia. Ja sa vám ale musím priznať, že ja som ešte ani nezačala (povedané so smiechom a smiech v sále), ja sa snažím pomerne striktne držať toho, že hovoriť o skrátenom legislatívnom konaní, tomu sa máme venovať, a akoby to gro, jadro si nechávam na tú obsahovú časť. Ale hovorím si, že vďaka tejto ochutnávke sme mali aspoň priestor na to, aby sme si povedali, že naozaj, hoci sa v doložke k tomuto zákonu píše, že nebude mať dopad na životné prostredie, tak je to absolútna hlúposť, lebo teda sme si ilustrovali už nespočetne veľakrát, aký zásadný dopad by to malo, a koniec koncov priznal by to aj... priznal to aj samotný minister spravodlivosti, a hoci indikoval, že dôjde k nejakým zmenám, tak ja sa tiež priznám, že uverím, až uvidím. Ale zatiaľ nám to slúži skvelo na to, aby sme si ilustrovali to, ako veľmi škodí prijímať v skrátenom legislatívnom konaní zákony, ktoré proste takouto procedúrou ísť nemajú. Táto ochutnávka nám tiež dala priestor povedať si to, že teda vláda vo všeobecnosti enviro aspekt úplne opomína. Bol to priestor na to, aby sme si dali aj také to upozornenie, kam až môže zájsť stav, kde normalizujeme používanie zbraní medzi ľuďmi, zabíjanie zvierat, a ako by to, že znižujeme tresty za takéto činy, dal nám totiž priestor, aby sme si povedali, že je to tretí najväčší biznis organizovaného zločinu, a možno aj to je tá motivácia, prečo sa to nejakým spôsobom, prečo to táto vláda opomína. Čiže ja som naozaj rada, že nám to, tá ochutnávka dala priestor zamyslieť sa nad touto témou aj z iných uhlov. Vďaka. (Potlesk.)
Pellegrini, Peter, predseda NR SR (2023-12-18):
Ja vás nechám dohovoriť, pán poslanec, v kľude skončite svoje vystúpenie.
B. Bugár, podpredseda NR SR: (2002-02-06):
Vážené panie poslankyne, vážení páni poslanci, vyhlasujem prestávku a zároveň požiadam predsedu Národnej rady, aby zvolal grémium. Takže prestávka až do uskutočnenia grémia. (Prerušenie rokovania o 15.01 hodine.) (Pokračovanie rokovania o 15.21 hodine.)
Adamčík, Eduard, poslanec NR SR (2018-11-29):
Ďakujem veľmi pekne za slovo, pani predsedajúca. Dovoľte mi, prosím, aby – ako určenému spravodajcovi výboru – som predniesol spoločnú správu výborov Národnej rady o prerokovaní návrhu poslancov Národnej rady Irén Sárközy, Bélu Bugára a Tibora Bastrnáka na vydanie zákona, ktorým sa mení a doplní zákon č. 595/2003 Z. z. o dani z príjmov. Výbor Národnej rady pre financie a rozpočet ako gestorský výbor podáva Národnej rade túto spoločnú správu výborov o prerokovaní vyššie uvedeného poslaneckého návrhu zákona. Národná rada uznesením č. 1438 z 23. októbra 2018 pridelila návrh poslancov na prerokovanie týmto výborom: ústavnoprávnemu výboru, výboru pre financie a rozpočet. Určila zároveň výbor pre financie a rozpočet ako gestorský výbor a lehoty na prerokovanie predmetného návrhu zákona v druhom čítaní vo výboroch. Poslanci Národnej rady, ktorí nie sú členmi výborov, ktorým bol poslanecký návrh zákona pridelený, neoznámili v určenej lehote gestorskému výboru žiadne stanovisko k predmetnému poslaneckému návrhu zákona. K predmetnému poslaneckému návrhu zákona zaujali výbory tieto stanoviská: Odporúčanie pre Národnú radu návrh schváliť, výbor pre financie a rozpočet a Ústavnoprávny výbor Národnej rady Slovenskej republiky. Z uznesení výborov Národnej rady uvedených v bode III tejto spoločnej správy nevyplývajú žiadne pozmeňujúce a doplňujúce návrhy. Gestorský výbor na základe stanovísk výborov odporúča Národnej rade predmetný návrh zákona schváliť. Spoločná správa výborov bola schválená uznesením gestorského výboru č. 367 z 26. novembra 2018. Týmto uznesením výbor zároveň poveril spoločného spravodajcu, mňa, aby na schôdzi Národnej rady pri rokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku. Ďakujem, pani predsedajúca, skončil som, otvorte, prosím, rozpravu.
Cicoň, Antonín, poslanec NR SR (2014-12-09):
Pán predseda, dajte, prosím, hlasovať o zákone ako celku.
Šrobová, Veronika, poslankyňa NR SR (2024-04-24):
Ďakujem ti, Ondrej, že si pekne zhrnul 30 rokov budovania demokracie na Slovensku a aj to, ako sa zaslúžili k tomu a pričinili mimovládne organizácie. Ja verím, že tieto argumenty by si mohli prevziať aj poslanci koalície, keďže pre nich je stále problém, keď argumentujú napríklad ženy okolo 30 rokov. Ako tu všetci už hovoríme, mimovládne organizácie často suplujú štát tam, kde zlyháva. Fungujú pre tých najzraniteľnejších v našej spoločnosti a naša spoločnosť je len taká silná, aká silná je tá najslabšia jej časť. Čiže zákon, ktorý sa skrýva za transparentnosť, chce len pokračovať v oslabovaní našej spoločnosti v politizovaní inštitúcií a v polarizácii našej spoločnosti. A toto je, bohužiaľ, len ďalšia, ďalšia časť série deštrukcie tohto štátu v podaní vládnej koalície, ktorá úplne zapadá do toho kontextu, ktorý tu už pol roka máme. Ak, podľa môjho názoru, ak chceme posilniť dôveru v mimovládne organizácie ľudí, ľuďmi na Slovensku, mohli by sme my politici začať od seba, neútočiť na ne, neohovárať a práveže ich podporovať v ich činnosti. Ja si myslím, že by to veľmi ocenili aj vaši voliči, ktorí sú možno často účastníkmi takisto takýchto organizácií. Ďakujem.
Grendel, Gábor, podpredseda NR SR (2021-11-09):
S reakciou na faktické poznámky pán poslanec Cmorej.
R. Zajac, minister zdravotníctva SR: (2003-12-02):
Nami navrhovaný zákon zavádza novú sústavu orgánov štátnej správy na úseku ochrany zdravia ľudí, ktorá zahŕňa okrem Ministerstva zdravotníctva Slovenskej republiky aj Úrad verejného zdravotníctva Slovenskej republiky s pôsobnosťou pre celé územie Slovenskej republiky a 36 regionálnych úradov verejného zdravotníctva s pôsobnosťou pre územie jedného alebo viacerých bývalých okresov. Pritom Ministerstvu zdravotníctva Slovenskej republiky prislúcha hlavne určovanie zásadných smerov a priorít štátnej zdravotnej politiky na úseku ochrany zdravia, koordinácia medzinárodnej spolupráce a spolupráce ústredných orgánov štátnej správy v oblasti ochrany zdravia, pôsobnosť odvolacieho orgánu proti rozhodnutiam vydaným v prvom stupni Úradom verejného zdravotníctva. Úradu verejného zdravotníctva bude potom prislúchať najmä riadenie a usmerňovanie a kontrolovanie výkonu štátnej správy, uskutočňovanie regionálnymi úradmi verejného zdravotníctva, prvostupňové rozhodovanie vo veciach predstavujúcich rámec územného obvodu regionálneho úradu verejného zdravotníctva a v ďalších zákonom vymedzených prípadoch pôsobnosť odvolacieho orgánu voči prvostupňovým rozhodnutiam regionálnych úradov verejného zdravotníctva v určovaných preventívnych opatreniach na ochranu zdravia v rámci primárnej prevencie. Regionálnym úradom verejného zdravotníctva spadá do pôsobnosti najmä realizácia opatrení na predchádzanie ochoreniam, výkon štátneho zdravotného dozoru v rámci svojej územnej pôsobnosti, vydávanie posudkov a pokynov na odstránenie zistenia nedostatkov a ukladanie sankcií a prerokúvanie priestupkov na úseku zdravotníctva. Zriadenie úradov verejného zdravotníctva priamo zákonom si nevyžiada žiadne zvýšené náklady na štátny rozpočet, pretože tieto nové orgány štátnej správy budú vybudované len na základe existujúcich štátnych zdravotných ústavov. Navrhovaná právna úprava nepredpokladá žiadne dosahy a realizáciu ani environmentálne, ani vplyvy na zamestnanosť. Návrh sme prerokovali na odvetvovej Rade hospodárskej dohody pre zdravotníctvo dňa 6. augusta a bol odsúhlasený bez pripomienok s návrhom na ďalšie legislatívne konanie. V Legislatívnom pláne Rady vlády bol prerokovaný 2. septembra. Vážená pani podpredsedníčka, vážené pani poslankyne, vážení páni poslanci, som presvedčený, že na základe oboznámenia sa so skutočnosťami podporíte ministerstvom zdravotníctva predložený návrh zákona. Ďakujem pekne. Z. Martináková, podpredsedníčka NR SR: Ďakujem, pán minister. Dávam slovo predsedníčke výboru pre zdravotníctvo pani poslankyni Anne Záborskej. Prosím, aby informovala Národnú radu o výsledku rokovania výborov o tomto návrhu zákona a aby odôvodnila návrh a stanovisko gestorského výboru.
Fronc, Martin, poslanec NR SR (2014-09-25):
Ďakujem pekne, pani podpredsedníčka. Ten výklad tých káuz bol naozaj mimoriadne dlhý, ale veľmi krátko jeden poznatok, je to celkom iste neuveriteľný stret záujmov pri výkone funkcie poslanca a pri výkone funkcie advokáta. A ja si myslím, že je to memento pre nás, aby sme naozaj v tomto smere hľadali riešenie. Ďakujem.
R. Fico, poslanec: (2003-05-20):
Chcem dodať, že tento návrh podpísali predstavitelia Hnutia za demokratické Slovensko, potom Klubu nezávislých poslancov-Ľudovej únie a za poslanecký klub strany Smer. Vážené dámy a páni, v podobe práve prerokúvaného návrhu zákona si vás skupina poslancov dovoľuje požiadať o hľadanie a nájdenie politickej dohody pri ochrane hospodárskych záujmov Slovenskej republiky v oblasti poľnohospodárstva, výroby a obchodu s potravinami či s vybranými spotrebnými tovarmi. Legislatívna iniciatíva sleduje 2 základné ciele, predovšetkým normatívnym... P. Rusko, podpredseda NR SR: Prosím pánov poslancov o väčší pokoj v rokovacej sále. Ďakujem pekne.
Pčolinský, Peter, podpredseda NR SR (2023-06-15):
Teraz vystúpi, respektíve ešte reakcia na faktické, pán poslanec Karahuta.
Kotleba, Marian, poslanec NR SR (2020-12-09):
Rozpočet, ktorý ste spracovali a navrhli a ktorý máme hlasovať, tento rozpočet... Pán Matovič... (Prerušenie vystúpenia predsedajúcim.)
Baránik, Alojz, poslanec NR SR (2022-06-16):
Ďakujem pekne. Rado, ty si hovoril o tom, že ako je potrebné znižovať záťaž pre podnikateľov a to, samozrejme, všetko je pravda. Ale čo by sme si mali uvedomiť aj, je to, že Slovensko a jeho podnikateľské prostredie je v priamom konkurenčnom boji s inými jurisdikciami, s inými krajinami tu v okolí o investície. A teraz nemyslím nevyhnutne investície takého veľkého rozsahu, ktorými sa zaoberá priamo povedzme ministerstvo hospodárstva, že sa jedná o nejakú automobilku alebo niečo podobné. Mám na mysli menších podnikateľov, takých, ktorí sa rozhodujú o tom, že či zainvestujú, či urobia svoju pobočku v Čechách, na Slovensku, v Poľsku, v Maďarsku. A práve to sú tí, ktorí síce nerobia obrovské investície, ale je ich veľa a rozhodujú o tom, či ľudia, bežní ľudia budú zamestnaní v stredných podnikoch, budú mať stabilnú prácu, a rozhodujú o tom, že či takú svoju investíciu umiestnia na Slovensku, alebo v nejakom našom konkurenčnom takpovediac štáte niekde u nášho suseda, alebo možnože aj niekde ďalej. A práve tieto náklady, ktoré sú spojené s často s nezmyselnými podnikateľskými predpismi, tie rozhodujú aj o tom, že či pôjdu na Slovensko, alebo či pôjdu niekam inam. A vieme, že podľa posledných informácií Slovensko v podnikateľskom prostredí klesá v porovnaní s konkurenciou. Takže je treba sa snažiť.
Pellegrini, Peter, predseda NR SR (2024-02-15):
Prezentujme sa a hlasujme o návrhu prerokovať tento návrh zákona v druhom čítaní. (Hlasovanie.) Prítomných 137 poslancov, za 77, proti 59, nehlasoval 1. Konštatujem, že sme tento návrh schválili.
Kuffa, Štefan, poslanec NR SR (2012-10-30):
Ďakujem za slovo. Aj keď možno by sa zdalo, že niektoré tie slová sme tu už aj počuli, ale rodina je naozaj základnou bunkou spoločnosti a zatiaľ nič lepšieho není, ale nemôže to byť rodič 1, rodič 2, ako to bolo tuná spomenuté. Ale je to normálna rodina, kde otec je skutočným otcom a matka skutočnou matkou. Vzory správania, tak ako to kolega Matovič spomenul, sú veľmi, veľmi dôležité v rodine. My potrebujeme mať naozaj v rodine vzory správania dva protipóly. Paradoxom je, aspoň psychológia to hovorí takto, že muskulitu u mužov potvrdzuje alebo upevňuje žena a, naopak, feminitu v rodine otec. Je to taký paradox, ale to tak funguje. Ale my potrebujeme mať dva protipóly v tej istej rodine. Neviem si ani ja predstaviť, že by som bol dieťaťom dvoch otcov, ja som to už tuná takto spomínal. My hovoríme o právach dvoch mužov alebo o právach dvoch žien. Ja sa pýtam, kde sú práva detí? Kto sa ich opýta, či chce mať dvoch otcov alebo dve matky? Nikto sa ich pýtať nebude. A toho sa presne obávam, to, čo sa deje v Európe a je tu naozaj hrubá diskriminácia za názor. My sme žili nie tak dávno dobu, kde naozaj za názor ľudia boli väznení a boli prenasledovaní. Toto je jedna z hrozieb, ktorá tu hrozí tým, že by sme naozaj schválili zákon o registrovaných partnerstvách. Chcem to potvrdiť, že som rád, že je tu väčšina ľudí so zdravo uvažujúcim rozumom, ale aj vládnej strane SMER tentokrát aj ja chcem poďakovať, že sa takto rozhodli. Ďakujem.
Paška, Pavol, predseda NR SR (2012-09-11):
(Hlasovanie.) 145 prítomných, 53 za, 81 proti, 11 sa zdržalo. Návrh sme neschválili.
P. Hrušovský, podpredseda NR SR: (2001-12-04):
(Hlasovanie.) Prítomných je 110 poslancov, proti 85, zdržalo sa 23, nehlasovali 2. Návrhy sme neschválili. Ďalší návrh.
Janiš, Stanislav, poslanec NR SR (2010-12-16):
Ďakujem za slovo, pán podpredseda. V rozprave zazneli dva návrhy na uznesenie. Prvý návrh v rozprave predniesol pán kolega Pelegrini. Chcem sa ho spýtať, či je to nový návrh uznesenia oproti tomu, ktorý bol podaný v návrhu na zvolanie schôdze. (Reakcia poslanca.) Je to nový, nahrádza tento pôvodný text. Dobre, ďakujem.
J. Počiatek, minister financií SR: (2007-06-20):
Dovoľte mi vás oboznámiť so základným cieľom a predmetom navrhovaných zmien a doplnkov k zákonu. Ide najmä o tieto okruhy úprav: vytvorenie legislatívneho rámca pre zavedenie programového rozpočtovania aj v rozpočtových subjektoch územnej samosprávy. Zmeny a doplnky sa týkajú najmä ustanovení, ktoré upravujú jednotlivé etapy rozpočtového procesu od zostavovania rozpočtu v programovej štruktúre cez jeho realizáciu, monitorovanie až po vyhodnotenie programov. Zostavovanie rozpočtov v programovej štruktúre sa v podmienkach územnej samosprávy prvýkrát uplatní pri zostavovaní rozpočtov obcí a rozpočtov vyšších územných celkov za roky 2009 až 2011. Ďalej sa snažíme rozšíriť možnosti prijímania návratných zdrojov financovania, ak sú určené na predfinancovanie spoločných programov Slovenskej republiky a Európskej únie. Tieto záväzky sa nebudú započítavať do celkovej sumy dlhu obce alebo dlhu vyššieho územného celku vo vzťahu k limitom regulácie pre prijímanie návratných zdrojov financovania ustanovených v zákone, ide o krátkodobé úvery, ktoré obce a vyššie územné celky splatia po prijatí nenávratného finančného príspevku z Európskej únie. Uvedená úprava má vytvoriť podmienky pre lepšie možnosti využívania štrukturálnych fondov a Kohézneho fondu na financovanie týchto projektov v územnej samospráve. Ďalšie zmeny a doplnky majú legislatívnotechnický charakter. Dovoľte mi požiadať vás o podporu pri prijatí predloženého vládneho návrhu zákona, ktorým sa mení a dopĺňa zákon o rozpočtových pravidlách územnej samosprávy. Ďakujem.
Fecko, Martin, poslanec NR SR (2016-06-16):
Ďakujem pekne. Pani kolegyňa, iba na doplnenie. Ja si dovolím zacitovať § 3 ods. 1 zákona: „Výrobca elektriny s právom na podporu, ktorú si uplatní podľa § 3 ods. 1 písm. b) a c), a vyrába elektrinu spaľovaním alebo spoluspaľovaním biomasy a neobnoviteľného zdroja energie, eviduje a oznamuje úradu, to znamená, máme na mysli ÚRSO, skutočné nadobudnutie množstva a kvality biomasy a jej skutočné využitie na účely výroby elektriny,“ to znamená, oznamuje skutočné nadobudnutie množstva a kvality. A to už je potom na tom pracovníkovi, akým spôsobom, jak som hovoril vo svojej rozprave, proste ako on si vie zastať tú svoju úlohu, ktorú má ako štátny úradník alebo úradník, ktorý by mal zastupovať štát. A preto ja hovorím, že mnoho zákonov tuná je perfektných, urobených, len realizácia v praxi cez ľudský sektor obyčajne zlyhá. A potom je to o tej partokracii, že si to rozoberú jednotlivé sektory, určití ľudia, ktorí nevedia, kedy majú dosť. Ďakujem pekne.
Paška, Pavol, predseda NR SR (2012-07-26):
Pán poslanec Hraško, do rozpravy.
B. Bugár, podpredseda NR SR: (2002-11-06):
Nasleduje prvé čítanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 289/1995 Z. z. o dani z pridanej hodnoty v znení neskorších predpisov. Vládny návrh zákona ste dostali ako tlač 74. Návrh na pridelenie vládneho návrhu zákona máte v tlači číslo 48. Pán podpredseda vlády, nech sa páči.
Zmajkovičová, Renáta, podpredsedníčka NR SR (2012-12-17):
Pán spravodajca chce reagovať, nech sa páči, na rozpravu.
P. Hrušovský, podpredseda NR SR: (2001-10-18):
V. Maňka,  poslanec: Áno.
Puci, Róbert, poslanec NR SR (2012-10-25):
O bode č. 2 nemôžeme hlasovať, nakoľko sme už schválili bod č. 1 spoločnej správy. Tým sme odhlasovali všetky body spoločnej správy. Ako jediný som v rozprave vystúpil ja a podal som jeden pozmeňujúci návrh, ktorý obsahuje dva body. Pán predseda, dajte o nich hlasovať spoločne.
Sulík, Richard, predseda NR SR (2011-03-30):
Ďakujem pekne. Chce zaujať stanovisko spravodajca? (Reakcia spravodajcu.) Nie. Vyhlasujem prestávku a budeme pokračovať o 11.30 hodine hlasovaním. (Krátka prestávka.) (Po prestávke.)
P. Paška, predseda NR SR: (2009-02-18):
Takže teraz už hlasujeme, tak ako navrhla pani spravodajkyňa, o tom, či postúpime návrh zákona do druhého čítania, alebo nie. (Hlasovanie o návrhu poslancov Národnej rady Slovenskej republiky Vladimíra Palka, Františka Mikloška, Pavla Minárika a Rudolfa Bauera na vydanie ústavného zákona o ochrane manželstva , tlač 913.) (Hlasovanie.) 78 prítomných, 29 za, 7 proti, 40 sa zdržalo, 2 nehlasovali. Ďakujem pekne, pani spravodajkyňa. Tento návrh sme nepostúpili do druhého čítania, nebudeme pokračovať v rokovaní. A teraz poprosím pána poslanca Galbavého, aby uviedol v prvom čítaní hlasovanie o návrhu poslancov Minárika, Palka a Mikloška na vydanie zákona, ktorým sa mení a dopĺňa zákon Národnej rady č. 241 o štátnych sviatkoch, je to tlač 916. (Hlasovanie o návrhu poslancov Národnej rady Slovenskej republiky Pavla Minárika, Vladimíra Palka a Františka Mikloška na vydanie zákona, ktorým sa mení a dopĺňa zákon Národnej rady Slovenskej republiky č. 241/1993 Z. z. o štátnych sviatkoch, dňoch pracovného pokoja a pamätných dňoch v znení neskorších predpisov , tlač 916.)
Šeliga, Juraj, podpredseda NR SR (2020-09-18):
Ďakujem pekne. Poprosím pani poslankyňu Miernu, ktorú určil navrhnutý gestorský výbor pre financie a rozpočet, aby nás informovala o prerokovaní vo výbore.
Hrnčiar, Andrej, podpredseda NR SR (2017-06-14):
Pani poslankyňa Jurinová.
B. Bugár, podpredseda NR SR: (2005-12-14):
(Hlasovanie.) Prítomných 128, za 126, zdržal sa 1, nehlasoval 1. Konštatujem, že návrh sme schválili. Teraz prosím pána poslanca Dlhopolčeka, aby uvádzal postupne ďalšie návrhy uznesení, a najskôr k návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Moldavskou republikou o zamedzení dvojitého zdanenia a zabránení daňovému úniku v odbore daní z príjmov a z majetku, tlač 1324. J. Dlhopolček, poslanec: Ďakujem. Keďže k návrhu nevystúpili v správe žiadni poslanci, žiadam, pán predsedajúci, aby ste dali hlasovať o uznesení, ktoré som prečítal v spoločnej správe.
J. Mikuš, poslanec: (2007-02-02):
Začali ste tým, že, toto odcitujem: „Tento typ diskusie tento parlament nepotrebuje.“ No, to je úžasná veta. Podľa vašej mienky by sa mal riadiť ten parlament, čo tento parlament potrebuje a nepotrebuje takú diskusiu, ale mal som dojem, že včerajšie extempore v parlamente bola len náhoda. Obávam sa, aby to nebolo zakorenené a nebol by to spôsob myslenia, nielen bránenie vystúpeniu poslanca vo faktických, ale dokonca ešte aj diktovať, čo má poslanec hovoriť. „Ekonomicky sa Slovensko nachádza v kritickom stave,“ to bola ďalšia veta. Je to, potvrdím môjho neviem ktorého predrečníka, ktorý povedal, že je to prvé vystúpenie predstaviteľa SMER-u, ktorý by to povedal, pretože opakovane pán váš minister financií povedal, že ekonomika je v dobrej kondícii od volieb a ako tam funguje. Vecne ste sa dotkli v jednej vete, ak som dobre zachytil, k prerokovávanému ústavnému zákonu, že mechanizmus, ako je tu nastavený, nie je dobrý. Chcem vám položiť dve otázky, ak môžete, vo faktickej poznámke mi odpovedzte. Kde je lepšie chránený? Ešte takto. Asi v desiatke krajín na svete je dôchodkový pilier súkromný alebo kapitalizačný, prosím, odpovedzte mi, kde je lepšie chránený vklad sporiteľov ako na Slovensku? A kde sú najnižšie poplatky za vedenie účtov v dôchodkových správcovských spoločnostiach? A poslednú poznámku, neviem, či vás nakoniec nevytočilo najviac, tie poznámky alebo otázky nášho pána predsedu, že... (Prerušenie časomierou.)
Hort, Milan, podpredseda NR SR (2011-04-05):
Pán poslanec Peter Kažimír, nech sa páči.
Pellegrini, Peter, predseda NR SR (2015-05-20):
Pán poslanec Matovič.
Pčolinský, Peter, poslanec NR SR (2020-07-10):
Skúsim veľmi rýchlo. Pán Suja, vedeli to na základe operatívnych poznatkov. Samozrejme, polícia tam konala, ale zavrete 30, 40, 50 herní, zároveň vám vznikne ďalších 10, 15, 20 nových. To máte to isté ako, povedzte mi, koľko je privátov v Bratislave, hej? No, asi tak. Čiže zavrete 30, otvoria ďalších 20. To, čo hovoríte, to, čo hovoríte, máte pravdu, ale s týmto napríklad už roky bojujú v Poľsku, ale sú na to spôsoby, napríklad ak zistím, že v budove, že v budove je nelegálna prevádzka, tak majiteľ budovy dostane, ja neviem, stotisíc euro pokutu, majiteľ budovy. A ukážte mi toho majiteľa, ktorý bude riskovať takúto prevádzku vo svojom objekte. Čiže tých spôsobov je veľa. Pán Kotleba, áno, je to, je to, je to malý pozmeňovák. To, čo vy chcete a o tom, o čom sa bavíme, to je veľká novela, o ktorej ministerstvo financií, ktorú ministerstvo financií bude riešiť sto percent, lebo už sme sa o tom bavili. Čiže bude sa to, všetko sa to bude riešiť vo veľkej novele. Toto je malá novela, to máte pravdu. A asi sme sa nepochopili, ja som neútočil vôbec, že obhajujete, nič také som nepovedal. Mišo. Mišo, nemáš pravdu, pretože stávkové kancelárie, výsledok v stávkových kanceláriách je o šťastí a o pravdepodobnosti. Šťastie a pravdepodobnosť. Hej? Futbalový zápas máš šťastie alebo pravdepodobne odhadneš ten výsledok. Herne majú zo zákona percentuálnu výhernosť na strojoch. To je program, Mišo, je to program, je to softvér, kde zo zákona je nastavená percentuálna pravdepodobnosť výhier. To je zo zákona. To znamená, že tam, tam máš; a je veľmi nízka. Je veľmi nízka, bez debaty, je veľmi nízka, ale ja tvrdím, že či... (Prerušenie vystúpenia časomerom.)